# בינה (ארגון חינוכי)

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

  ערך זה עוסק בארגון לזהות יהודית וישראלית; לערך העוסק בפירושים אחרים, ראו בינה (פירושונים).

ארגון בינה הוא ארגון המלמד ומחנך לזהות יהודית ותרבות ישראלית. הארגון הוקם לאחר רצח ראש הממשלה יצחק רבין ב-1995 במטרה לאחות את הקרע בעם, בין הציבור החילוני לציבור הדתי.

הארגון מעביר סמינרים בנושאים שונים, ביניהם - יצירת תרבות יהודית חילונית, צדק חברתי וצדק חברתי ביהדות, ההרצאות מועברות על ידי מרצים כמו מוקי צור, דב אלבוים, אברום בורג וד"ר מרים שקד.

הארגון חרט על דגלו את צמצום הפערים בארץ בין השכבות העשירות לשכבות החלשות, והקמת חברה צודקת יותר. "בינה" הוא ארגון של התנועה הקיבוצית, ומשרדיו ממוקמים ברמת אפעל, אך מרכז פעילותו הוא בדרום תל אביב. ארגון זה שם לעצמו למטרה להעצים את השכונות בדרום תל אביב על ידי שיפור החינוך ועבודה בשיתוף עם גורמים אחרים בשכונות כמו עיריית תל אביב יפו ותנועות הנוער.

לוגו ארגון "בינה"

## [עריכה] מפעלי הארגון

### [עריכה] פרשת השבוע

דיונים פתוחים לכלל הציבור בנושא פרשת השבוע מזוויות שונות, המתקיימים בכל יום חמישי בשעה 20:30 במרכז הקהילתי של שכונת שפירא ובהם מרצים אברום בורג, יהושוע סובול ועוד רבים אחרים.

### [עריכה] הישיבה החילונית

"הישיבה החילונית"- מסלול המיועד לבוגרי י"ב, ומציע שנה של למידה והתעמקות במקורות מתוך תפישת עולם ריבונית והומאנית, לצד עשייה חברתית. בישיבה דנים צעירים חילונים, גברים ונשים, בהגות ופילוסופיה יהודית. חזון הישיבה הוא יצירת "התלמוד התל- אביבי" תלמוד העוסק בסוגיות בנות זמננו מתוך ערכי התורה למען חיבור הציבור החילוני לערכי היהדות. מטרת הישיבה לתת הרגשת שייכות לציבור החילוני בארץ בתוך הדת היהודית. הצורך לישיבה שכזאת נובע מהתרחקות הציבור החילוני מהדת והרגשת הניכור והסלידה לעתים של אותו ציבור, שמביאה לריחוק בין הדתיים בעם לבין החילונים.

### [עריכה] בינה בשכונה

בשכונות אלו פועל גרעין נח"ל מטעם הארגון, שמורכב מנערים ונערות אחרי שנת שירות אשר מתנדבים בבתי ספר וגנים באזור ובמקביל עוברים מסלול של למידה בנושאי יהדות וזהות ישראלית. כמו כן, באזור גרה קהילה קטנה של יוצאי גרעיני נח"ל שממשיכים לפעול במסגרת הארגון ואנשי הארגון שעובדים ומתנדבים בשכונות. הארגון מעביר סמינרים לבתי ספר - לתלמידים וכן למורים ומטפח מסגרות קהילתיות לילדים, לנוער ולכלל המשפחה באזור דרום תל אביב.

### [עריכה] בית מדרש

הארגון מפעיל בתי מדרש לצעירים בו מועברות הרצאות בנושאי חינוך, זהות ישראלית, ארון הספרים היהודי וציונות. בבית המדרש יש דגש על החשיבות של לימוד לצד מעשה.

## [עריכה] קישורים חיצוניים

- אתר ארגון בינה

מקור: http://he.wikipedia.org../../../%D7%91/%D7%99/%D7%A0/%D7%91%D7%99%D7%A0%D7%94_%28%D7%90%D7%A8%D7%92%D7%95%D7%9F_%D7%97%D7%99%D7%A0%D7%95%D7%9B%D7%99%29.html

קטגוריה: ארגונים בישראל

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש